Publication: Magyar Közlöny
Issue: MK-2003-3 (Year: 2003, Number: 3)
Era: 1990-2004
Section: az 1/2003. (I. 9.) BM rendelethez
Paragraph Index: 573

12. A Szolgálati Naplóban szereplõ fogalmakat az alábbiak szerint kell értelmezni 12.1 rendszeresített létszám a szolgálati csoportban állománytáblázatilag elõírt szolgálatot ellátó állomány létszáma. A három csoportba beosztott létszám összegének azonosnak kell lennie az állománytáblázatban készenléti szolgálatra rendszeresített létszám összegével; 12.2 készenléti létszám az adott szolgálati csoportban — a rendszeresítettbõl — ténylegesen meglévõ összlétszám; 12.3 szolgálati létszám a szolgálati napon szolgálatot ellátók száma; 12.4 vezényelve rovatban azok nevét kell rögzíteni, akik az adott (aznapi) szolgálati csoportból vezénylési parancs vagy a Szolgálati Naplóban rögzített napi parancs alapján más helyen (iskolán, laktanyán kívül stb.) látnak el szolgálati feladatot; 12.5 kiküldetésben rovatban azok nevét kell rögzíteni, akik a szolgálati csoportból az állomáshelyen kívül látnak el szolgálatot; 12.6 ha a vezénylés egységen belül — másik szolgálati csoportba történik — akkor azt a Szolgálati Napló szolgálat átadás-átvételnél a „szolgálat szervezésben bekövetkezett változások” rovatában kell rögzíteni.

Source: https://magyarkozlony.hu/hivatalos-lapok/f53be4ab59a9f05741dae90be71277deaa81b2b2/dokumentumok/9dd8e0fb1c4d4b4a536e95b24f855ba092bf563a/letoltes